PATVIRTINTA

Joniškio r. Skaistgirio gimnazijos direktoriaus

2022 m. spalio 24 d. įsakymu Nr. V-55

**JONIŠKIO R. SKAISTGIRIO GIMNAZIJOS MOKINIŲ RENGINIŲ, EKSKURSIJŲ (IŠVYKŲ) ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Joniškio r. Skaistgirio gimnazijos mokinių renginių, ekskursijų (išvykų) organizavimo tvarkos aprašas (toliau - Aprašas) parengtas vadovaujantis Vaikų turizmo renginių organizavimo aprašu, patvirtintu Lietuvos Respublikos Švietimo ir mokslo ministro 2005 m. kovo 1 d. įsakymu Nr. ISAK- 330, nustato renginių, ekskursijų, išvykų gimnazijoje organizavimo tvarką.
2. Aprašo tikslas – reglamentuoti renginių organizavimą, vykdymą ir užtikrinti renginiuose dalyvaujančių vaikų saugumą.
3. Aprašas taikomas gimnazijos mokiniams ir pedagogams, organizuojantiems ir vykdantiems vaikų iki 18 metų turizmo renginius Lietuvos Respublikos teritorijoje ir už jos ribų.
4. Apraše vartojamos sąvokos:
   1. renginys **–** trumpalaikė neformaliojo švietimo programos dalis, įvairūs renginiai gimnazijoje, vykimai į konkursus, olimpiadas, varžybas, konferencijas ir kt.;
   2. ekskursija (išvyka) – turistinių objektų lankymas pėsčiomis arba numatytomis transporto priemonėmis nustatytu maršrutu ugdymo tikslais, kurį vykdo gidas arba pedagogas;
   3. stovykla – vaikų poilsio organizavimas rekreacinėje teritorijoje įrengtoje stovyklavietėje;
   4. renginio vadovas – asmuo, turintis tinkamą pasirengimą, organizuojantis pasiruošimą turizmo renginiui ir jam vadovaujantis.

**II. RENGINIŲ, EKSKURSIJŲ (IŠVYKŲ) ORGANIZAVIMO TVARKA**

1. Renginio, ekskursijos (išvykos) vadovas:
   1. ne vėliau kaip prieš dvi dienas iki renginio pradžios instruktuoja mokinius saugos klausimais (supažindina su saugaus elgesio taisyklėmis, elgesio gamtoje, autobuse, viešoje vietoje, aplinkosaugos, priešgaisrinės saugos ir saugaus maudymosi reikalavimais) (3 priedas). Tamo dienyno aplinkoje suformuoja ir atspausdina Saugaus elgesio ir kitų instruktažų lapą, įrašo datą ir instruktažo turinį. 1-4 klasių mokiniai instruktažo lape pasirašo savo vardą, 5 – 12 klasių mokiniai instruktažo lape pasirašo.
   2. saugaus elgesio instruktažo lapus saugo klasės saugos instruktažų segtuve;
   3. informuoja apie planuojamą renginį, ekskursiją (išvyką) mokinių tėvus/globėjus/rūpintojus (raštu, žodžiu, telefonu ar el. dienyne) ir gauna raštišką tėvų/globėjų/rūpintojų sutikimą dėl sūnaus/ dukros/ globotinio/ globotinės dalyvavimo turizmo renginyje (2 priedas);
   4. ne vėliau kaip prieš tris dienas iki renginio, ekskursijos (išvykos) pradžios ir ne vėliau kaip prieš 5 darbo dienas iki ekskursijos (išvykos) vyksiančios už Lietuvos Respublikos ribų, pateikia gimnazijos direktoriui suderinti kelionės aprašą ir vykstančių mokinių sąrašą (1 priedas). Surenka tėvų sutikimus (2 priedas), įstaigos vadovas įsitikina ar yra transporto priemonės bei keleivių draudimas, sutartis su vežėju ir žodžiu apie tai patvirtina renginio vadovą;
   5. ne vėliau kaip prieš dvi dienas iki renginio pradžios pateikia Skaistgirio gimnazijos darbuotojui, kuris atsakingas už dokumentų rengimą, šiuos dokumentus: renginio, ekskursijos (išvykos) aprašą, dalyvių sąrašą (1 priedas).
2. Skaistgirio gimnazijos darbuotojas, kuris atsakingas už dokumentų rengimą, parengia įsakymą ir pateikia patvirtinti gimnazijos direktoriui ne vėliau kaip prieš vieną dieną iki renginio, ekskursijos (išvykos) pradžios.
3. Gimnazijos direktorius tvirtina renginio, ekskursijos (išvykos) kelionės aprašą, dalyvių sąrašą, skiria atsakingą(-us) vadovą(-us).
4. Tėvai/globėjai/rūpintojai, norintys susipažinti su išvykos siūloma programa bei maršrutu (1 priedas), apie tai žodžiu informuoja renginio vadovą.
5. Tėvai dar kartą aptaria tinkamą vaiko elgesį renginio, ekskursijos (išvykos), stovyklos metu (saugos ir sveikatos instrukcijas (3 priedas)), pedagogui raštiškai apie tai patvirtina sutikime (2 priedas).

**III. RENGINIŲ, EKSKURSIJŲ (IŠVYKŲ) DALYVIŲ SAUGUMO UŽTIKRINIMAS**

1. Renginiuose, ekskursijose (išvykose) leidžiama dalyvauti:
   1. dviejų dienų žygiuose pėsčiomis nuo 9 metų;
   2. žygiuose slidėmis, vandens turizmo priemonėmis nuo 12 metų;
   3. žygiuose dviračiais nuo 12 metų, o jeigu vaikai yra išklausę papildomą mokymo kursą ir turi išduotą pažymėjimą – ne jaunesniems kaip 10 metų;
   4. varžybose – šių renginių nuostatuose numatyta tvarka;
   5. renginiuose, ekskursijose (išvykose) dalyvauti leidžiama mokiniams nustatyta tvarka pasitikrinusiems sveikatą, turintiems galiojančią sveikatos pažymėjimo formą Nr. 027- 1/a ir pagal sveikatos būklę galintiems dalyvauti renginiuose, ekskursijose (išvykose).
2. Vaikai, nepriskirti pagrindinei medicininei fizinio pajėgumo grupei arba turintys specialiųjų ugdymosi poreikių, dviejų dienų ir ilgiau trunkančiuose renginiuose, ekskursijose (išvykose) gali dalyvauti tik su gydytojo leidimu ir/ar tėvų sutikimu.
3. Vaikų grupei, dalyvaujančiai renginiuose, ekskursijose (išvykose) gimnazijos direktorius įsakymu skiria vadovą. 15 vaikų grupei skiriamas 1 vadovas.
4. Renginio, ekskursijos (išvykos) vadovas:

11.1.įgyvendina numatytą programą;

11.2. renginiuose, ekskursijose (išvykose) griežtai reikalauja laikytis saugaus eismo taisyklių ir žmogaus saugos reikalavimų;

11.3. stebi, kad mokiniai neatsiskirtų nuo grupės;

11.4. jei ekskursija (išvyka) vyksta gamtoje - užtikrina, kad mokiniai griežtai laikytųsi visų bendrųjų gamtosaugos reikalavimų ir taisyklių, kurios yra nustatytos rezervatuose, draustiniuose ar kitose vietovėse;

11.5. pakeičia maršrutą, sustabdo arba nutraukia renginį, ekskursiją (išvyką) jeigu susidaro situacija, gresianti mokinių saugumui;

12. Įvykus nelaimingam atsitikimui renginio, ekskursijos (išvykos) vadovas nedelsdamas:

12.1. suteikia pirmąją pagalbą;

12.2. kviečia greitąją pagalbą;

12.3. kviečia policiją;

12.4. praneša gimnazijos administracijai apie įvykį, įvykus nenumatytoms aplinkybėms;

12.5. informuoja mokinių tėvus (globėjus, rūpintojus) apie įvykį, įvykus nenumatytoms aplinkybėms;

1. Ekskursijos (išvykos) vadovas atsako už mokinių saugumą ir sveikatą iki renginio, ekskursijos (išvykos) pabaigos.

**IV. BAIGIAMOSIOS NUOSTATOS**

1. Joniškio r. Skaistgirio gimnazijos renginių, ekskursijų (išvykų) organizavimo tvarkos aprašo taisyklės privalomos visiems įstaigos pedagogams.
2. Po renginio vadovas su mokiniais aptaria rezultatus, kaip pavyko įgyvendinti renginio tikslus ir uždavinius, vertina ir įsivertina įgytas bendrąsias ir asmenines kompetencijas, dalijasi gerąja patirtimi su kolegomis.
3. Apie numatomus pakeitimus Joniškio r., Skaistgirio gimnazijos renginių, ekskursijų (išvykų) organizavimo tvarkos apraše, informuoti tėvų komitetą.
4. Joniškio r. Skaistgirio gimnazijos renginių, ekskursijų (išvykų) organizavimo tvarkos aprašas skelbiamas gimnazijos internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

................................................................................................................

(Pareigos, vardas, pavardė)

Joniškio r. Skaistgirio gimnazijos

direktoriui

**P R A Š Y M A S**

............... m. ................ ............ d.

Skaistgirys

Prašau leisti ........................................... klasės mokinių grupei vykti į .........................................................................................................................................................

Kelionės tikslas ir uždaviniai:

Tikslas- ...........................................................................................................................................

Uždaviniai:

1.

2.

3.

Naudojamas transportas (pavadinimas, adresas, telefonas) ............................................................

Nakvynė .........................................................................................................................................

Išvykimo laikas ................................................. Vieta ...................................................................

Grįžimo laikas .................................................... Vieta ..................................................................

Renginio planas (maršruto schema) ...............................................................................................

..........................................................................................................................................................

..........................................................................................................................................................

..........................................................................................................................................................

Dalyvių sąrašas:

|  |  |  |  |  |  |
| --- | --- | --- | --- | --- | --- |
| Eil. Nr. | Pavardė, vardas | Klasė | Eil. Nr. | Pavardė, vardas | Klasė |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
| 4 |  |  |  |  |  |
| 5 |  |  |  |  |  |
| 6 |  |  |  |  |  |
| 7 |  |  |  |  |  |

Mokinius lydi ir už jų saugumą atsako (pavardės ir parašai):

Grupės vadovas (ai) .................................... .....................................

.................................... ......................................

Lydintieji asmenys .................................... .......................................

2 priedas

**JONIŠKIO R. SKAISTGIRIO GIMNAZIJA**

.............................................................................................................................................

(tėvų (globėjų, rūpintojų) vardas, pavardė)

............................................................................................................................................

(adresas, telefonas)

...........................................................................

(turizmo renginio vadovui)

SUTIKIMAS

..................................................

(data)

Skaistgirys

Sutinku, kad mano sūnus /dukra/ globotinis/ globotinė ......................................................................

(vardas, pavardė, klasė)

dalyvautų organizuojamame renginyje ..................................................................................................

(renginio pavadinimas, data)

Išvykimo laikas, vieta:

Grįžimo laikas, vieta:

Vaikų atvežimu iš ryto ir grįžimu namo po kelionės pasirūpina tėvai.

Sutinku, kad kelionės metu būtų suteikta pirmoji medicininė pagalba.

Atsakau už tinkamą vaiko elgesį renginio, ekskursijos metu.

Mano vaikas nuolat vartoja vaistus (nurodyti kokius)................................................................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kita svarbi informacija)

Lydinčio mokytojo telefono numeris: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

3 priedas

**JONIŠKIO R. SKAISTGIRIO GIMNAZIJOS MOKINIŲ RENGINIŲ, EKSKURSIJŲ, IŠVYKŲ SAUGOS IR SVEIKATOS INSTRUKCIJA**

**I. BENDRIEJI REIKALAVIMAI**

1. Paklusti ir vykdyti renginio, ekskursijos (išvykos) vadovų (mokytojų) nurodymus.
2. Kultūringai elgtis autobuse ir išvykos vietoje (netriukšmauti, nešiukšlinti, nevartoti necenzūrinių žodžių, pagarbiai elgtis su bendraamžiais ir suaugusiais).
3. Laikytis saugaus eismo taisyklių. Elgtis saugiai, nesukeliant pavojaus savo ir kitų sveikatai.
4. Neturėti ir nevartoti draudžiamų medžiagų (energetinių gėrimų, alkoholio, tabako, narkotinių medžiagų, elektroninių cigarečių), aštrių daiktų (pvz. peilio), sprogstamųjų medžiagų (pvz. petardų).
5. Saugoti turtą ir jo negadinti.
6. Nepranešus renginio, ekskursijos (išvykos) vadovui (mokytojui) atsiskirti nuo grupės.
7. Mokiniai, kurie planuoja negrįžti kartu su grupe apie tai turi informuoti grupės  
   vadovą raštišku tėvų prašymu.
8. Apie savo savijautos pakitimus, traumas nedelsiant praneša vadovui
9. Jei mokinys/iai piktybiškai nesilaiko aukščiau išvardintų bendrųjų reikalavimų (t.y. nepaiso nurodymų, atsikalbinėja, nepranešę pasišalina iš grupės, vartoja draudžiamas medžiagas, niokoja turtą, nepaiso kelių mokytojų pastabų, elgiasi nepaklusniai) į kitą kelionę nebus vežamas/i, nebent lydėtų tėvai, esant vietų transporte, nesant - savo transportu.

**II. SAUGAUS ELGESIO REIKALAVIMAI EINANT PĖSČIOMIS**

1. Organizuotai pėsčiųjų grupei mieste draudžiama eiti važiuojamąja kelio dalimi, galima eiti tik šaligatviais. Eiti kolona ne daugiau kaip 2 eilėmis, kolonos priekyje ir gale turi eiti lydintys asmenys.
2. Organizuota pėsčiųjų grupė už miesto ribų ar vietovėse, kuriose nėra šaligatvių važiuojamąja dalimi privalo:
   1. eiti kolona ne daugiau kaip 2 eilėmis kuo arčiau dešiniojo važiuojamosios dalies krašto ir tik transporto priemonių judėjimo kryptimi;
   2. kolonos priekyje ir gale iš kairės pusės turi eiti lydintys asmenys su ryškiaspalvėmis vėliavėlėmis bei vilkintys ryškiaspalves liemenes su šviesą atspindinčiais elementais.
3. Tamsiuoju paros metu arba esant blogam matomumui organizuotai pėsčiųjų grupei eiti važiuojamąja dalimi draudžiama.
4. Norint pereiti perėją pėstysis privalo:
   1. eiti šaligatviu dešine puse iki pėsčiųjų perėjos;
   2. sustoti dešinėje pėsčiųjų perėjos pusėje;
   3. sustoti toliau nuo važiuojamosios dalies;
   4. pažiūrėti į kairę;
   5. pažiūrėti dešinę pusę ir įsiklausyti;
   6. jei transporto priemonių arti nėra arba jos sustojo praleisti, dar kartą reikia pažiūrėti į kairę. Įžengti į važiuojamąją dalį pėsčiųjų perėjose pėstiesiems leidžiama eiti tik po to, kai įvertina atstumą iki artėjančių transporto priemonių ir jų greitį;
   7. eiti tiesiai, ne įstrižai per pėsčiųjų perėją, neperžengti jos ribų, be reikalo nedelsti ar nestoviniuoti;
   8. visą laiką stebėti gatvę, pažiūrint į abi puses;
   9. jei transporto priemonė atvažiuoja iš dešinės pusės, reikia nesiblaškyti, bet ramiai sustoti gatvės viduryje ir palaukti kol transporto priemonė sustos arba kol pravažiuos;
   10. eiti per gatvę galima tik įsitikinus, jog eiti saugu.
5. Norint pereiti nereguliuojamą šviesoforo sankryžą pėstysis privalo:
   1. eiti šaligatviu dešine puse iki sankryžos;
   2. sustoti dešinėje pėsčiųjų perėjos pusėje;
   3. sustoti toliau nuo važiuojamosios dalies;
   4. pažiūrėti į kairę;
   5. pažiūrėti į dešinę pusę ir įsiklausyti;
   6. jei transporto priemonių arti nėra arba jos sustojo praleisti, dar kartą reikia pažiūrėti į kairę. Įžengti į važiuojamąją dalį pėsčiųjų perėjose pėstiesiems leidžiama tik po to, kai įvertina atstumą iki artėjančių transporto priemonių ir jų greitį.
6. Neleidžiama eiti per reguliuojamą perėją, kai dega šviesoforo:
   1. geltona šviesa;
   2. raudona šviesa.
7. Leidžiama eiti, kai dega žalia šviesa.
8. Eiti tiesiai, ne įstrižai per pėsčiųjų perėją, neperžengti jos ribų, be reikalo nedelsti ar nestoviniuoti.

# III. SAUGAUS ELGESIO REIKALAVIMAI VAŽIUOJANT DVIRAČIAIS

1. Dviračio vairuotojui leidžiama važiuoti keliu tik tvarkingą stabdį ir garso signalą turinčiu dviračiu. Dviračio gale turi būti raudonas šviesos atšvaitas, iš abiejų šonų – oranžiniai šviesos atšvaitai arba kiti šviesą atspindintys elementai, pritvirtinti prie ratų stipinų.
2. Važiuojant keliu tamsiuoju paros metu arba esant blogam matomumui, priekyje turi degti baltos šviesos žibintas, o gale – raudonos šviesos žibintas, dviračio vairuotojas privalo dėvėti šviesą atspindinčią liemenę arba būti prie drabužių kitiems eismo dalyviams matomoje vietoje prisisegęs šviesą atspindinčius elementus.
3. Dviračio vairuotojai iki 18 metų, važiuodami keliu, privalo būti užsidėję ir užsisegę šalmą. Kitiems vyresniems kaip 18 metų asmenims, dviračiu važiuojantiems keliu, rekomenduojama būti užsidėjus ir užsisegus šalmą.
4. Dviračių taku dviračio vairuotojas privalo važiuoti kuo arčiau tako (jiems skirtos tako dalies) dešiniojo krašto. Jeigu pėsčiųjų ir dviračių eismui skirtame take ar šaligatvyje važiuojamosios dalies ženklinimo linijomis (baltu dviračio simboliu) yra paženklinta dviračių eismui skirta tako (šaligatvio) dalis, dviračio vairuotojas privalo važiuoti tik ja ir kuo arčiau jos dešiniojo krašto. Dviračių vairuotojai privalo nekelti pavojaus pėstiesiems. Dviračio vairuotojas norėdamas pervažiuoti į kitą gatvės pusę privalo nulipti nuo dviračio ir persivaryti jį per pėsčiųjų perėją į kitą gatvės pusę.
5. Dviračių vairuotojams draudžiama:
   1. važiuoti važiuojamąja dalimi, jeigu įrengti dviračių takai;
   2. važiuoti automagistralėmis ir greitkeliais;
   3. važiuoti nelaikant bent viena ranka vairo;
   4. vežti keleivius;
   5. būti velkamiems kitų transporto priemonių;
   6. vilkti kitas transporto priemones;
   7. važiuoti įsikibus į kitas transporto priemones.

**IV. SAUGAUS ELGESIO REIKALAVIMAI VYKSTANT TRANSPORTU**

1. Maršrutinio transporto leidžiama laukti tik stotelių laipinimo aikštelėse, o kur jų nėra, – prie stotelės ženklo ant šaligatvio ar kelkraščio.
2. Keleiviams leidžiama įlipti (išlipti) tik kai transporto priemonė visiškai sustoja. Jeigu tikrinantis pareigūnas sustabdo transporto priemonę, keleiviams leidžiama išlipti tik jam leidus.
3. Iš važiuojamosios dalies pusės keleiviams leidžiama įlipti į transporto priemonę (išlipti iš jos) tik tuo atveju, jeigu to padaryti neįmanoma iš šaligatvio ar kelkraščio pusės ir jeigu tai bus saugu, netrukdys kitiems eismo dalyviams.
4. Keleiviams draudžiama blaškyti vairuotojo dėmesį ir trukdyti jam vairuoti transporto priemonę.
5. Važiuojant ne miesto transportu keleivis privalo sėdėti, nevaikščioti po transporto priemonės saloną.
6. Jeigu autobuse matomoje vietoje įrengti saugos diržai, keleivis privalo užsisegti saugos diržą.
7. Jei keleivis vyksta viešuoju transportu, jis privalo įsigyti kelionės bilietą ir jį pažymėti.

**V. SAUGUS ELGESYS BASEINUOSE IR PRAMOGŲ PARKUOSE**

1. Baseiną lankyti gali tik sveiki, nesergantys odos ir infekcinėmis ligomis asmenys.
2. Mokiniai privalo turėti gumines šlepetes, maudymosi aprangą (kostiumėlius, glaudes), rankšluostį, asmens higienos priemones.
3. Į baseiną galimą eiti tik švariai su muilu nusiprausus duše.
4. Plaukiojant reikia stengtis, kad vanduo nepatektų į burną. Būtina klausyti gelbėtojo nurodymų.
5. Nepatartina maudytis tuoj pat po valgio ar didelio fizinio krūvio (futbolo žaidimo, imtynių, bėgimo ir t.t.). Pertrauka tarp valgio ir maudymosi turi būti ne trumpesnė kaip 60 minučių. Negaluojant ar pakilus kūno temperatūrai, maudytis nepatartina.
6. Po plaukimo, būtina gerai nusiprausti duše, nes chloruotas baseino vanduo gali sudirginti kūno odą.
7. Nusiprausus būtina gerai su rankšluosčiu nusausinti visą kūną, o sušlapusius plaukus išdžiovinti elektriniu džiovintuvu.
8. Negalima eiti į lauką sušilus. Reikia pailsėti, einant į lauką, galvą uždengti kepure.
9. Griežtai draudžiama:
   1. maudytis be trenerio ar gelbėtojo priežiūros;
   2. savavališkai šokinėti į vandenį ir nardyti;
   3. stumdyti ir skandinti vienam kitą, triukšmauti, juokais šūkauti: „Skęstu!“, „Gelbėkit!“ ir pan.;
   4. bėgioti baseino kraštu bei aplink baseiną esančiose patalpose;
   5. šokinėti galva žemyn seklioje vietoje;
   6. šokinėti į vandenį nuo bokšto ar tramplyno be trenerio ( instruktoriaus) leidimo;
   7. plaukioti toje baseino dalyje, kur atliekami šuoliai į vandenį.
10. Elgtis drausmingai, nedelsiant vykdyti visas instruktoriaus, gelbėtojo komandas bei nurodymus.
11. Nenušokus į vandenį nuo bokšto, patartina nulipti atbulomis, nes lipant žemyn šlapiais laipteliais galima paslysti ir susižeisti.
12. Apie atsiradusį nuovargį, drebulį reikia pranešti instruktoriui, gelbėtojui ir išlipti iš vandens. Esant mėšlungiui reikia stengtis laikytis ant vandens arba užsikabinti už skiriamosios juostos ar baseino vonios krašto ir šauktis pagalbos. Negalima griebtis už pagalbą suteikiančio gelbėtojo, bet reikia padėti jam plukdyti jus prie baseino krašto.
13. Prireikus išlipti iš vandens ir išeiti į dušą, tualetą, medicinos kabinetą.

**VI. SAUGAUS MAUDYMOSI REIKALAVIMAI ATVIRUOSE TELKINIUOSE**

1. Renginiuose, ekskursijose (išvykose) maudytis galima tik sveikatingumo, higienos, o ne sporto tikslais. Vykdant renginius, ekskursijas (išvykas) maudymosi vieta parenkama iš anksto. Maudytis leidžiama tik paplūdimiuose ir kitose nustatyta tvarka įrengtose maudymosi vietose vadovaujantis Lietuvos higienos norma HN 79:2010 „Vaikų poilsio stovykla. Bendrieji sveikatos saugos reikalavimai“, patvirtintais Lietuvos respublikos sveikatos apsaugos ministro 2010 m. rugsėjo 07 d. įsakymu Nr. V-765 reikalavimais. Maudantis:

42.1. maudymosi plotą privalo žinoti visi besimaudantieji;

42.2. maudomasi tik vadovui leidus ir jam stebint;

42.3. vienu metu gali maudytis ne daugiau kaip 8 vaikai. Maudymosi metu vadovui reikia būti labai atidžiam;

42.4. maudymosi metu draudžiama be reikalo šūkauti, nes šauksmas yra pagalbos prašymo signalas;

42.5. paplūdimio ir maudymosi ribos vaikams turi būti specialiai pažymėtos. Gylis maudymosi vietoje turi būti ne didesnis kaip 0,7 metro priešmokyklinio amžiaus vaikams ir vaikams nemokantiems plaukti. Nuo 0,7 metro iki 1,3 metro - mokyklinio amžiaus vaikams ir mokantiems plaukti vaikams;

42.6. maudytis rekomenduojama saulėtą, nevėjuotą dieną, esant ne žemesnei kaip +20 C oro temperatūrai (jei vaikai maudosi pirmą kartą. Jeigu vaikai jau yra maudęsi, galima leisti maudytis esant ne žemesnei kaip +16 C vandens temperatūrai). Maudymosi trukmė nuo 7 iki 30 min;

42.7. karštomis dienomis vaikai gali maudytis 2 kartus per dieną;

42.8. saulės procedūras sveikiausios iki 11.00 val. ir po 16.00 val.;

42.9. saulės procedūrų metu vaikai turi būti su kepuraitėmis ar skarelėmis.

\_\_\_\_\_\_\_\_\_\_\_\_\_\_\_\_\_\_\_\_\_\_